Uniuersis presentes litteras inspecturis seu audituris Frater petrus Abbas Clareuallis Cisterciensis ordinis in dyocesi lingonensi Totusque eiusdem loci Conuentus / salutem in domino sempiternam et sequentibus fidem adhibere indubiam Notum facimus quod cum nuper et de nouo de consensu et ad requestam domini gilberti de Caluomonte ultimi prioris et administratoris prioratus de Claromarisco prope et infra muros Ciuitatis Remensis propter causas in litteris super hoc confectis plenius contentas ipse locus de claromarisco cum omnibus suis iuribus censibus redditibus prouentibus et pertinenciis quibuscunque fuerit nobis et nostro Clareuallensi monasterio auctoritate ordinis et Capituli generalis per dominum nostrum Cisterciensem eadem auctoritate plene fungentem perpetuo unitus incorporatus et annexus tamquam unum ex nostris et nostre prefate ecclesie menbris ad onus et debitum trium missarum pro fundatoribus et benefactoribus predicti loci qualibet ebdomada per nos / seu per nos deputandos in eodem loco de Claromarisco dicendarum et celebrandarum et ipsam unionem incorporationem et annexionem ad onus predictum matura deliberacione super hoc prehabita acceptauerimus et per presentes acceptamus Et propter hoc ad ipsius nostre domus de Claromarisco sic nobis ut premittitur et nostre ecclesie perpetuo unite et incorporate accipiendam possessionem realem et actualem et ad ipsum regendum gubernandum et administrandum procuratores et alias ydonias personas ordinare / deputare , et instituere habemus hinc est quod nos in nostro Capitulo ad hec et infrascripta specialiter congregati unanimi omnium nostrum consensu fecimus constituimus / creauimus / nominauimus / et solenniter ordinauimus nostros ueros certos legitimos et indubitatos procuratores actores factores et negociorum nostrorum infrascriptorum gestores ac nuncios speciales et generales ita quod specialitas generalitati non deroget nec econtra uidelicet dilectos nobis in christo filios et fratres , prefatum gilbertum de Caluomonte dudum dicti prioratus priorem et administratorem Symonem de Castellione et Iohannem de lendio nostre predicte Clareuallis ecclesie celerarium nostros nostrique prelibati monasterii religiosos expresse professos licet absentes tamquam presentes et eorum quemlibet insolidum ita quod non sit melior condicio primitus occupantis nec deterior subsequentis sed quod unus ipsorum inceperit alter prosequi ualeat et finire cum effectu specialiter et expresse pro et nomine nostro et nostri predicti monasterii ad intrandum ipsum prioratum seu locum de Claromarisco tam in loco ubi extra predictam ciuitatem Remensem antiquitus erat edificatum monasterium monialium quam etiam in domo eiusdem prioratus in prefata Ciuitate situata et existente / et eodem nostro nomine ad accipiendam realem actualem et corporalem predictorum locorum / et omnium et singulorum censuum reddituum prouentuum decimarum pertinenciarum et ceterorum quorumcunque bonorum mobilium et immobilium prefati loci de claromarisco possessionem regimen et administracionem tamquam de uno alio menbro nobis et eidem nostro monasterio Clareuallensi pertinente / et ad ipsum locum tanquam rem nostram regendum / gubernandum / diridengum / et administrandum et ad recipiendum omnes et singulos census redditus prouentus decimas reuenutas et cetera quecunque eidem loco de claromarisco debita et spectantia tam in granis / uino / denariis / quam ceteris quibuscunque et ad soluenda debita et onera si ipsa domus aliqua habeat / debeat et maxime quicunque ipsorum nostrorum procuratorum et administratorum supradictorum siue quorumcunque aliorum per nos uel nostros successores in posterum deputandorum actualiter ipsam nostram domum de claromarisco rexerit et gubernauerit prefatas tres missas ad quarum onus ipsam domum et pertinencias eius recepimus et acceptauimus indefectibiliter qualibet ebdomada dicere et celebrare in eodem nostro loco de claromarisco tenebitur / In quo et de quo nos abbas et Conuentus predicti / ipsorum omnium et singulorum tam presentium quam futurorum illius domus gubernatorum et administratorum coram deo consciencias oneramus / Et similiter ad faciendum et nobis diligenter transmittendum fidele et bene declaratum et specificatum inuentarium de omnibus et singulis bonis tam mobilibus quam immobilibus scilicet cartis libris iocalibus ornamentis utensilibus quam ceteris bonis et pertinenciis quibuscunque prefate domus nostre de claromarisco Et quolibet anno sicut alii nostri officiarii tenentur fidelem nobis compotum de omnibus receptis misiis et expensis per eos et quemlibet ipsorum factis reddere Et ad tradendum ad firmam uel admodiacionem ad certos annos et pro certis sommis pecuniarum seu granorum omnes et singulas domos / terras / uineas / decimas / prata / seu quecunque alia hereditagia uel bona eidem nostre domus de Claromarisco spectantia et pertinencia ad utilitatem nostram et ipsius nostre prefate de claromarisco domus Et ulterius ipsis nostris procuratoribus et administratoribus dantes auctoritatem et potestatem omnes alios contractus conuentiones concordia et appunctuamenta licitos et utiles faciendi et passandi / cum quibuscunque personis et quotiens opus fuerit prout nos ipsi facere possemus si presentes essemus Excepto tamen quod illa perpetuo et ad uitam sine nostro expresso consensu et licencia tradere non poterunt / ymo si aliqua retroactis temporibus contra ordinis statuta in detrimentum siue dampnum et preuidicium ipsius loci de Claromarisco indebite tradita fuerint illa tamquam ueri et fideles nostre ecclesie procuratores et administratores recuperare retrahere et reuocare quantum in ipsis erit tenebuntur / et de traditis et datis ad firmam uel alias seu eciam de receptis litteras et quictancias sufficientes tradendi et passandi / et ab accipientibus similiter litteras obligatorias pro et nomine nostro et nostre prefate ecclesie recipiendi et acceptandi Procuratorem eciam alium seu procuratores alios et negociorum nostrorum gestores loco sui ad recipiendum census redditus et prouentus dicte nostre domus de Claromarisco si necesse fuerit substituere possint qui quantum ad huiusmodi receptionem et bonorum procurationem eandem et similem habeat uel habeant potestatem Et ipsos quotiens eis bonum et expediens uidebitur reuocare et alios loco eorum substituere / religiosos eciam conuersos et donatos nostros seu nobis subiectos in absencia nostra ad prestandum quecunque necessaria licita et honesta iuramenta et maxime pro factis ordinis licenciare iuridictioni temporali et iusticie tam alte quam basse prefate domus nostre de Claromarisco et omnium et singulorum locorum et pertinenciarum ipsius diligenter et debite intendere / et ipsam procurare sustinere et defendere / officium iudicis et tribunalis per se uel per alios per eos deputandos excercere tenere et exequi / clientes seu seruientes et alios officiarios secundum rerum exigenciam instituendi et deputandi / Et generaliter omnia alia uniuersa et singula faciendi dicendi procurandi gerendi et excercendi que in premissis et circa ea necessaria fuerint seu etiam oportuna et que nosmet abbas et Conuentus prenominati faceremus diceremus procuraremus gereremus et excerceremus si in premissis et quolibet premissorum presentes et personaliter interessemus Etiam si talia sint que mandatum exigant magis speciale sub quacunque forma aut uerborum expressione que pro specificandis articulis mandatum speciale exigentibus dici ualeat uel exprimi ratum et gratum plenius habentes et habituri quicquid per dictos pro curatores nostros et ipsorum quemlibet siue substitutos uel substituendos ab ipsis uel altero ipsorum tam pro nobis quam contra nos dictum factum ue fuerit siue etiam quomodolibet procuratum in omnibus et singulis supradictis .